Case ID: 1088236
Sentence 0: TƏSVİRİ HİSSƏ İddiaçı cavabdeh Naxçıvan Muxtar Respublikası Dövlət Sosial Müdafiə Fondunun Şərur rayon Şöbəsinə qarşı iddia ərizəsi ilə Naxçıvan Muxtar Respublikası İnzibati-İqtisadi Məhkəməsinə müraciət edərək, xx.xx.1954-cü ildə anadan olduğunu, 36 il 3 ay müxtəlif işlərdə, o cümlədən 18 il 10 ay usta və iş icraçısı işlədiyini, “Əmək pensiyaları haqqında” Azərbaycan Respublikası Qanunun 9.1-ci maddəsinə əsasən kişilər 57 yaşına çatdıqda, azı 25 il sığorta stajına malik olduqda və bu müddətin 12 il 6 ayını həmin işlərdə, qadınlar – 52 yaşına çatdıqda, azı 20 il sığorta stajına malik olduqda və bu müddətin azı 10 ilini həmin işlərdə çalışmışlarsa” əmək şəraitinə görə güzəştli şərtlərlə yaşa görə əmək pensiyası almaq hüququ olduğunu, cavabdehin, əmək kitabçasında olan qeydlərə əsasən işlədiyi usta vəzifəsinin guya Azərbaycan Respublikası Nazirlər Kabinetinin xx xxxxxx 2007-ci il tarixli xxx nömrəli qərarı ilə təsdiq edilmiş “Güzəştli şərtlərlə yaşa görə əmək pensiyası hüququ verən istehsalatların, peşələrin, vəzifələrin və göstəricilərin Siyahısı”ında öz əksini tapmadığını qeyd etdiyini, əksinə həmin Siyahının b) bəndində rəhbərlər və mütəxəssislər, tikinti və quraşdırma işləri üzrə ustalar, iş icraçılarının göstərildiyini bildirərək, 2011-ci ildən güzəştli şərtlərlə yaşa görə əmək pensiyasının hesablanması öhdəliyinin cavabdehin üzərinə qoyulması barədə qərar qəbul edilməsini xahiş etmişdir.